text: Keemikaala Daqiiqaa 30 keessatti namticha ajjeese
text: #000003
text: Gurraandhala/February 13,2017 buufata xayyaara Maaleeyshiyaa keessatti wanti addaa tokko mudatee ture. Namni Kim Jong-nam jedhamu balaa akka tasaa isa mudateen, osoo gara Mana yaalaa deemaa jiru du’e. Haga yeroo du’eetti eenyummaan isaa heddus waan hin beekamneef namni xiyyeeffannaa itti kenne hin jiru. Yeroo Paasporta isaa laalan garuu Obboleessa Preezidaantii Kooriyaa Kaabaa Kim Jong-un tahuun isaa beekame. Yeroo kanatti aangawoonni Maaleeyshiyaa qorannoo geggeessuu jalqaban. Eega qorannoo godhanii booda, Kim Jong-nam gaasii Narvii VX jedhamuun akka ajjeefame mirkaneeffannee jirra jedhan.
text: #000004
text: Kana booda qorannoon gad fageenyaan godhamuu jalqabe. Kaameeraawwan CCTV buufata xayyaarichaa keessa jiran hunda isaanii takka takkaan qorachutti seenan. Kim Jong-nam dhimma takkaaf osoo buufata xayyaarichaa keessa deddeemu, dubartiin takka dubaan dhuftee fuula isaa irratti waa dibuun saffisaan dheessitee deemte. Kim-Jong nam namni wahii fuulatti waa natti dibee jira, tajaajila wal’aansaa barbaada jedhee, keessummeessitoota buufata xayyaaraa gaafate. Isaanillee gara buufata fayyaa balaan akka tasaa itti wal aanamu geessanii barcuma irra teessisan. Rakkoon Kim Jong-nam waan salphaa hin turre. Qaamni isaa laafuu jalqabe, Yeroo daqiiqaa 30 hin guunne keessatti ni du’aan addunyaarraa gale.
text: #000005
text: Gaasii VX kana oomishuun akkaan salphaadha. Biyyoonni teeknolojii keemikaala walitti makuu qaban hundi summii kana oomishuu ni danda’an. Kooriyaan Kaabaatis Keemikaala kana hedduminaan qabaachuu akka dandeettu himama. Sababni isaa ammoo waligaltee Keemikaala kana dhoorku, kan mootummoota gamtoomaniin qophaahe mallateessuu dhabuu isiiti. Keemikaalli VX kun, elamantoota Kaarban, Haydroojiin, Naaytroojiin, Oksijiin, foosfarasii fi Salfar wal nyaachisuudhaan hojjatama.
text: #000008